PIIBEL ARMSAKS
Sarjas "Mooses - juht, kellele pole võrdset"
jõudsime 6. osani,
mille pealkiri on "Püha Jumal räägib".
Vaatame Siinai juhtumisi.
Viimane kord vaatasime seda,
kuidas Jumala rahvas läks kuiva jalaga Kõrkjamerest läbi.
Nad jõudsid Siinai poolele.
Nad pääsesid vaenlase käest.
Rõõm oli tohutu, tehti suur pidu.
Naised tantsisid, Mirjam rivi ees.
Siis hakati esimest korda kõndima kõrbeteed.
Iisraellased olid harjunud Egiptuse roheluse- ja veega,
kuna oli Niilus oma jõgedega ja veest polnud puudus.
Kõigepealt sai vesi otsa.
Kolm päeva polnud vett - mida küll lapsed ja loomad teevad?
Issand alati aitab.
Aga hakkab ka nurisemine.
Juhtub selline asi,
et pole ka toitu ja Issand annab taevast mannat.
Imeline toit, mis tuleb öösel taevast. 40 aastat järjest.
Siis tahetakse liha
ja Issand saadab linnud laagrisse - vutid.
Siis tuleb ka sõda.
Amalekid ründavad rahvast ning probleeme jätkub.
Mooses peab neid ükshaaval lahendama.
See on väga lootusetu,
kuidas rahvast tabab äkki uskmatus.
Nad ei õpi üldse sellest, et Issand on neid alati aidanud.
Mu sõber, kas sina oled selle ära õppinud?
Issand ju aitas sind viimasel korral.
Ta aitab ka nüüd, kuna on lubanud aidata.
Võib-olla Ta aitab teisiti, kui me arvasime.
Me ju ei oota taevamannat.
Kõrberännak ongi kristlase rännaku võrdpilt Piiblis.
Kristlaste ja koguduse elu on nagu iisraellaste elu seal kõrbes.
Samad probleemid.
Mooses on juba hädas.
Teel on oldud kuu aega,
võib-olla kuu või kaks.
Ta on juba hädas.
Ka sellepärast, et ta on nende seas ainuke kohtunik.
Kui tekib tüli, joostakse Moosese juurde.
Kujutage seda nüüd ette.
Aga tema tark äi tuleb Midjanist tema juurde,
tuues kaasa Moosese naise ja pojad.
Nad liitusid Jumala rahvaga.
Äi vaatab seda melu ja ütleb, et see ei kõlba kuhugi;
et Mooses peab hakkama tööd delegeerima.
See on üks asi, mida juht peab tegema -
ta peab töid delegeerima, sest muidu ta põleb läbi.
Muidu ei kasva ka uusi juhte,
kui juht hoiab ohje ainult enda käes.
Kristlaste seas on vastuseks väikegrupid.
Äi annab nõu:
"Jagame rahva 10-pealisteks gruppideks,
millel igal ühel on oma juht
ja siis ka 50 ja 100 inimese juht, kes vastutavad gruppide eest
ja nemad tulevad Moosese juurde.
Siis on veel 1000 inimese grupi juht.
Neid on 600 inimest."
Mooses tegeleb keeruliste asjadega,
rühmajuhid tegelevad väikeste tülidega.
Juhtus nii, et kui tuli õpetada käsuseadust,
siis Mooses õpetas 1000 inimese juhti
ja nemad omakorda väiksemaid.
Nii hakkas õpetus levima
ja see jõudis inimeste mõistusesse.
Nüüd jõutakse Siinai mäe juurde -
sinna, kus oli põlev põõsas.
Mooses ronib õnnelikult mäkke
ja ütleb Issandale: "Siin me oleme!
Siiamaani olen juhina vastu pidanud."
Ma muidugi mõtlesin välja selle vestluse.
Juhtus aga nii,
et Issand rääkis Siinais.
Mooses pidi mäelt alla tulema ja rääkima,
mida Issand rahvale ütles.
Siis aga pidi ta viima rahva sõnad Issandale
ja jälle vastupidi.
Kokku 7 korda.
Mägi oli 2000 m kõrge.
See oli Siinai mägi, Hoorebi mägi.
Rahva jaoks oli see hirmutav kogemus.
Issandat kohata ja Tema häält kuulda polnudki nii tore.
2. Moosese 19. peatükk:
"Kolmandal päeval hakkas müristama ja välku lööma:
mäe kohal oli ränk pilv ja kostis väga vali sarvehääl,
nõnda et kogu rahvas, kes oli leeris, värises!
Siis Mooses viis rahva leerist välja Jumalale vastu
ja nad asetusid mäe jalale.
Ja kogu Siinai mägi suitses, kui Jehoova laskus sinna tule sees.
Selle suits tõusis üles nagu sulatusahju suits
ja kogu mägi vabises kõvasti!"
Siin kasutatakse ränki sõnu,
ütlemaks, et see oli nagu vulkaanipurse.
Proovige olla vulkaani jalamil, kui see hakkab purskama.
Mägi rappub, sealt tuleb suitsu, tuleb tuld.
Päris laavat ei tule, aga kõike muud küll.
Siis kostus Jumala hääl.
Rahva jaoks oli see nii kohutav, et nad ütlesid:
"Meie ei taha kuulata. Mine sina ja räägi meile."
Rahvas tahtis, et Mooses oleks vahemees.
Nad ei tahtnud olla otseühenduses Jumalaga.
Jumal õpetas Siinais rahvale, mida tähendab olla püha.
Mäe ümber tuli teha piir või aed,
et isegi loom ei läheks üle - see loobiti kividega surnuks.
Sinna ei tohtinud minna, see oli eluohtlik.
Olen öelnud, et Jumala pühadus on see,
et Jumalaga ei saa kohtuda ükskõik kus, kuidas ja millal,
vaid viisil, kuidas Ta ise ütleb, et tuleb Temaga kohtuda.
Mooses saab mäe peal 10 käsku.
Kõigepealt sõlmitakse leping.
Selleks on vaja verd.
Mõlemad lepingud - vana ja uus, on sõlmitud verega.
Issand sõlmib rahvaga sellise lepingu, et Ta tahab olla selle rahva Jumal.
Rahvas lubab sõna kuulata ja elada nende käskude järgi.
Meist igaüks teab vist 10 käsku peast?
Ma kordan need siin üle.
Sul ei tohi olla muid Jumalaid.
See on õige teoloogia kaitsmine,
õige jumalapildi kaitsmine.
Teine käsk: ära tee endale kuju.
See on õige jumalateenistuse kaitsmine.
Sa ei tohi Issanda nime asjata suhu võtta.
See on Issanda nime kaitsmine.
Sa pead hingamispäeva pidama.
See on puhkamise, hingamispäeva kaitsmine,
et inimene saaks puhata.
Austa oma isa ja ema.
Perekonna au kaitsmine.
Ära tapa - elu kaitsmine.
Kehtib ka emaüsas olevatele lastele,
dementsetele, vanadele, haigetele.
Sa ei tohi abielu rikkuda - abielu kaitsmine.
Ära varasta - omandi kaitsmine.
Ära anna valetunnistust - tõe kaitsmine.
Ära himusta - südame kaitsmine.
Käsud on antud selleks, et need meid kaitseksid.
Kaitseksid me lähedasi ja kõiki inimesi siin maailmas,
et need kaitseksid elu.
Paljud arvavad, et need käsud on kui sundus.
Jeesus ju ennustaski lõpuaegade kohta, milles elame,
et kui seadusetus pääseb võimule, siis jaheneb paljude armastus.
Seadusetus on see, et seadusest ei hoolita;
et ei hoolita kümnest käsust.
Kui seadusi tehakse nii, et kümmet käsku ignoreeritakse,
tehakse teistsuguseid abielu-, vanemate- ja muid seadusi,
siis kui käsust üle astutakse,
siis armastus kustub.
Tegelikult kannatavad nõrgad.
Neil on kehv selles mõttes, et nad ei oska teisi armastada.
Vaadake, mis siin maailmas sünnib.
Seadus kaitseb elu.
Moosese seadusega oli see tore asi,
et see oli tõeliselt humaanne võrreldes teiste seadustega.
Näiteks orja õigused -
kui murrad löögiga ta hamba, pead orja vabaks laskma.
Lesed, orvud ja eriti võõrad - öeldakse, et armastage neid.
See on tänapäeval väga ajakohane käsk.
See on Piiblis kirjas.
Issand põhjendab seda nii:
"Te olite võõrad Egiptuses ja teate, mis tunne see on."
Siia kuulub ka kultuseseadus ehk ohvrid.
Kuidas Jumalat teenida ja mida Talle ohvriks tuua.
Ühiskonna seadus - see oli tolle aja seadus.
Meil Soomes on loomulikult teised seadused.
Kui loeme Uue Testamendi kirja heebrealastele,
siis ohvriseadus on pärast Jeesust kõrvaldatud.
Ohvreid pole enam vaja.
Ühiskonna seadus ei kehti ka enam.
Kehtib aga ikka moraalne seadus ehk kümme käsku.
Kuulasin kristlikku raadiot, kus üks pastor rääkis avameelselt
et me ei peaks inimesi hurjutama, kui miski on valesti.
Mul on teistsugune arvamus.
Kui me sellest ei räägi,
siis inimesed teevad pattu kõva südamega nagu vaarao,
nad hävitavad elu.
See pole mingi inimesearmastus.
Aga Jeesus?
Mida see õpetab meile Jeesusest?
Näiteks see uus leping, mille Jeesus rajas.
Ta ütles viimasel õhtul: "See on uue lepingu veri,"
kui Ta murdis leiba.
See leping on selline,
mis rajaneb pattude andeksandmisel.
Pole vaja selle juures öelda, et ma järgin kümmet käsku.
Tuleb öelda, et ma tahan neid järgida.
Me saame andeks selle, kui me pole seda teinud.
Jeesus pidas mäejutluse.
Mäe pealt nagu Mooseski Siinai mäelt.
Ta kinnitas neid käske ja tegi need rangemaks.
Enne ei tohtinud tegutsedes abielu rikkuda.
Nüüd on abielurikkumine juba see, kui seda on ette kujutatud.
Nii rangeks läheb.
Jeesus ütleb veel nii:
"Seadusest ei hävi ükski täpp ega kriips."
See oli Tema jaoks nii tähtis.
Moosese antud käsk ei kao ära.
See on tõde ja kehtiv.
Jeesus täitis kõiki kümmet käsku.
Ta oli ainuke, kes täitis need täielikult
oma südames, sõnas ja teos.
Sellest hoolimata sai Ta karistuse nagu Ta oleks kõigist üle astunud.
Ristikaristuse.
See tähendab, et Ta saab meile andeks anda selle,
et me pole neid käske täitnud.
Nüüd palvetame laulusalmiga.
Su käskudest üleastujatele anna armu halastaja Jumal.
Pese patuplekid oma verega, armuline.
Su käsud tallasime jalge alla, tekitasime Sulle muret.
Vajusime oma himude kätte, anna meile armu, me Issand.
Aitäh, et kuulasid mind. Kohtumiseni!
PIIBEL ARMSAKS
Soovides toetada TV7 tööd, võid helistada 900 1777 (hind 7 eur)
või teha ka pangaülekande, leides me andmed www.tv7.ee Aitäh!
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Külli Kuusk